தமிழ்நாட்டுக்கு ஓய்வுபெற்று வந்து நான்கு வருடங்களாகிறது. இப்போது நெல்லை புறநகரில் வீடுகட்டி நானும் என் மனைவியும் மகளும் குடியிருக்கிறோம். என் மகளுக்கும் மருமகனுக்கும் நான் தேவையில்லாத இடங்களில் எல்லாம் இந்தப் பெயரைச் சொல்லிக்கொண்டிருக்கிறேன் என்று மனக்குறை. பேசாமல் கெ.வி.நாடார் என்று சொல்லுங்கள் என்கிறார்கள். அவர்கள் அப்படித்தான் சொல்கிறார்கள். நான் அதைச் சொல்வதில்லை. எங்கும் என்பெயரைச் சொல்வேன். கொஞ்சம் ஆச்சரியத்துடன் நிமிர்ந்து ஒருவர் கேட்டார் என்றால் என் பெயரின் கதையை நான் சொல்ல ஆரம்பிப்பேன்.